Diari Oficial de la Generalitat Valenciana


Sumari del DOGV 4670, del 15-01-2004 (2003/13667)

ACORD de 26 de setembre de 2003, de la Comissió Territorial d'Urbanisme de València, que fa referència a la modificació núm. 8 del Pla general de Riba-roja de Túria.
---------------------------------------------------------------------------------------------------------------------------------------------------------------------

### Dades del document

Número de DOGV
:   4670

Data del DOGV
:   15-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13409


Data del document
:   26-09-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Riba-roja de Túria
    * pla d'urbanisme

ACORD de 26 de setembre de 2003, de la Comissió Territorial d'Urbanisme de València, que fa referència a la modificació núm. 8 del Pla general de Riba-roja de Túria. [2003/X13865]
  
Vist l'expedient remés per l'Ajuntament de Riba-roja de Túria que fa referència a la modificació núm. 8 del pla general, i de conformitat amb els següents
  
Antecedents de fet
  
Primer. El projecte es va sotmetre a informació pública per mitjà d'acord del ple de l'Ajuntament en la sessió del dia 30 de juliol de 2002. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data de 7 d'octubre de 2002.
  
Segon. El projecte consta de memòria i plans d'informació i d'ordenació.
  
Tercer. La modificació núm. 8 consta de quatre punts, i el contingut dels punts 3 i 4 és el següent:
  
3. Modificació UE València la Vella
  
Proposa la subdivisió de la unitat d'execució Vella 1 en dues, la Vella 1-A de superfície majoritària i la Vella 1-B de caràcter discontinu, que inclou dues illes on hi ha indústries en funcionament juntament amb els semivials perimetrals, i ho justifica que en tractar-se d'usos incompatibles segons el Pla general, en el procés de gestió haurien d'eradicar-se i per tant, els propietaris afectats per la unitat inicial haurien d'assumir els costos indemnizatoris corresponents.
  
4. Modificació a l'àmbit del carrer Azorín
  
Proposa la restitució del vial inclòs en el planejament anterior al vigent i la regularització del perímetre urbà, al·legant que els pendents dels vials de vora grafiats en l'actualitat els fan de difícil execució.
  
Quart. La Comissió Territorial d'Urbanisme, en la sessió del 13 de novembre de 2002 va adoptar el següent acord:
  
- Aprovar definitivament els punts 1 i 2 de la modificació núm.8 de Riba-roja de Túria.
  
- Suspendre l'aprovació definitiva dels punts 3 i 4 fins que s'esmenen una sèrie de deficiències, que en síntesi, es referien a l'acreditació de la incompatibilitat radical de les activitats que se segreguen de la unitat UE València la Vella inicial i el manteniment de la proporcionalitat aprofitament/dotacions a què es refereixen els articles 55 de la LRAU i 17 de l'annex al Reglament de planejament de la Comunitat Valenciana, en relació amb la reordenació al carrer Azorín.
  
Cinqué. A fi d'esmenar les deficiències relacionades respecte del punt 3 de la modificació, l'Ajuntament ha remés amb data 27 de juny del 2003 la documentació addicional, que concreta els següents aspectes:
  
- Es justifica en relació amb les activitats ubicades en els àmbits que se segreguen de la unitat, que no compten amb una incompatibilitat radical que obligue a la seua eradicació a càrrec de l'actuació, sinó que aquests usos s'enquadrarien en els supòsits a què es refereix l'article 184.2 del Reglament de planejament de la Comunitat Valenciana, és a dir, un règim transitori per a aquells immobles que malgrat no ajustar-se al pla, no es declaren en situació de fora d'ordenació.
  
- S'argumenta a més que la unitat d'execució la Vella 1-A què es pretén gestionar, pot realitzar-se de forma autònoma i independent de la unitat Vella 1-B.
  
Sisé. Riba-roja de Túria compta amb Pla general aprovat definitivament per la Comissió Territorial d'Urbanisme en data 23 d'octubre de 1996.
  
Seté. La Comissió Informativa de la Comissió Territorial d'Urbanisme de València, en la sessió del 23 de setembre del 2003, va emetre informe relatiu al projecte que ens ocupa, i compleix així el que preceptua l'art. 11 del Decret 77/1996 de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994 de 15 de novembre, de la Generalitat Valenciana, reguladora de l'activitat urbanística (en endavant, LRAU)
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. A la vista de la documentació subsanatòria aportada per l'Ajuntament en relació amb el punt 3 de la modificació, poden entendre's esmenades les deficiències estimades per la Comissió Territorial d'Urbanisme de València en la sessió del 13 de novembre de 2002.
  
Quart. Respecte al punt 4 que fa referència a la modificació a l'àmbit del carrer Azorín, l'Ajuntament no ha remés cap documentació que justifique el manteniment de la proporcionalitat aprofitament/dotacions a què es refereixen els articles 55 de la LRAU i 17 de l'annex al Reglament de planejament de la Comunitat Valenciana.
  
Cinqué. La Comissió Territorial d'Urbanisme, a proposta de la directora general de Planificació i Ordenació Territorial, segons títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'Activitat Urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en la sessió del 26 de setembre de 2003, acorda
  
- Aprovar definitivament el punt 3 de la modificació núm. 8.
  
- Requerir a l'Ajuntament perquè s'esmenen les deficiències relatives al punt 4 i advertir-li que, transcorregut el termini de tres mesos a què es refereix l'art. 92, 1 de la Llei 30/1992, de 26 de novembre, de Règim jurídic de les administracions públiques i del procediment administratiu comú, es procedirà a l'arxiu de les actuacions per mitjà de la declaració de la caducitat.
  
Tot açò, relatiu a la modificació núm. 8 de Riba-roja de Túria.
  
Una vegada esmenats els citats aspectes per l'Ajuntament de Riba-roja de Túria, procedirà que aquest done compte d'això al president d'aquesta Comissió qui queda facultat a l'empara de l'article 8-b del Decret 77/96 de 16 d'abril, del Consell de la Generalitat perquè ordene la publicació de l'Acord d'aprovació definitiva en el DOGV sense necessitat de nou acord d'aquesta Comissió a la qual haurà d'informar posteriorment d'allò actuat.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la seua publicació.
  
Tot això sense perjudici que es pugua exercir qualsevol altre recurs o acció que estime oportú.
  
València, 26 de setembre de 2003.- La presidenta de la Comissió Territorial d'Urbanisme: Cristina Santamarina Siurana.